Søppel-prosjekt


 * "Søppel-skatten"**

Fokusområdet vårt dette halvåret er bærekraftig utvikling. Gjennom prosjekter og hverdagsaktivteter ønsker vi at barna skal få en begynnende forståelse for bærekraftig utviklig. I dette inngår kjærlighet til naturen, forståelse for samspillet i naturen og mellom mennesket og naturen (KD, 2011). Vi på Lønneberget har derfor startet opp et gjenbruks-prosjekt. Målet med dette prosjektet er å gi barna erfaringer med at materialer som skal kastes kan brukes om igjen og gjenskapes til noe nytt og spennende. Vi skal ha fokus på kildesortering og hvordan vi kan ta miljøbevisste valg i hverdagen. På den måten får barna ta en aktiv del i det å ta miljøansvar. I tillegg er det et mål at barna skal få ta i bruk sin fantasi, kreativitet og forskertrang.

**"En søppel-skatt"**

Idag fikk vi en skattekiste. Oppi den lå det søppel. Hæ? Søppel? Det var rart syntes barna. Vi snakket litt om at kanskje søppel kan være en slags skatt, fordi det kan brukes om igjen og bli til noe nytt og spennende. Vi så en episode av Tronds hammer på NRK-Super, der en gruppe barn med hjelp av gjenbruksmateriell lagde sin egen ufo. Vi ble inspirert og bestemte oss for at vi ville forsøke å lage en robot ut av søppelet som lå i skattekisten. Men, hvordan skal roboten se ut? Vi må lage arbeidstegning.